open-index/open-wikipedia-markdown huggingface dataset:
এরিক ব্রুক

**এরিক ফ্রেড ব্রুক** (; ২৭ নভেম্বর ১৯০৭ – ২৯ মার্চ ১৯৬৫; **এরিক ব্রুক** নামে সুপরিচিত) একজন ইংরেজ পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ম্যানচেস্টার সিটি এবং ইংল্যান্ডের হয়ে একজন আক্রমণভাগের খেলোয়াড় হিসেবে খেলেছিলেন। তিনি মূলত একজন বাম পার্শ্বীয় খেলোয়াড় হিসেবে খেলেছিলেন।

১৯২৫–২৬ মৌসুমে, ইংরেজ ফুটবল ক্লাব ওয়াথ অ্যাথলেটিকের যুব পর্যায়ের হয়ে খেলার মাধ্যমে ব্রুক ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই তিনি ফুটবল খেলায় বিকশিত হয়েছেন। ১৯২৬–২৭ মৌসুমে, ইংরেজ ফুটবল ক্লাব বার্নজলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন; বার্নজলির হয়ে ২ মৌসুমে ৭৮ ম্যাচে ১৮টি করার পর তিনি আরেক ইংরেজ ক্লাব ম্যানচেস্টার সিটিতে যোগদান করেছিলেন; যেখানে তিনি ৪৫০ ম্যাচে অংশগ্রহণ করে ১৫৮টি গোল করেছিলেন। ম্যানচেস্টার সিটির সর্বমোট ১০ মৌসুম অতিবাহিত করে তিনি অবসর গ্রহণ করেছিলেন।

১৯২৯ সালে, ব্রুক ইংল্যান্ডের হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ১৮ ম্যাচে ১০টি গোল করেছিলেন। এছাড়াও তিনি ফুটবল লিগ একাদশ, এফএ একাদশ এবং যুদ্ধকালীন ইংল্যান্ড জাতীয় দলের হয়ে খেলেছিলেন।

ব্যক্তিগতভাবে, ব্রুক বেশ কিছু পুরস্কার জয়লাভ করেছেন, যার মধ্যে ২০০৪ ম্যানচেস্টার সিটি হল অফ ফেমে অন্তর্ভুক্তি অন্যতম। দলগতভাবে, ঘরোয়া ফুটবলে, ব্রুক সর্বমোট ৩টি শিরোপা জয়লাভ করেছেন, যার মধ্যে সবগুলো ম্যানচেস্টার সিটির হয়ে জয়লাভ করেছিলেন। অন্যদিকে আন্তর্জাতিক প্রতিযোগিতায়, সর্বমোট ৩টি শিরোপা জয়লাভ করেছেন।

## তথ্যসূত্র

## বহিঃসংযোগ
* 

বিষয়শ্রেণী:১৯০৭-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:ইংরেজ পুরুষ ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:বার্নজলি ফুটবল ক্লাবের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বেতে-অমব্রো

**বেতে-অম্ব্রো** হলো ব্রাজিলের ব্যাট ও বলের খেলা  যা ক্রিকেটের সাথে ঘনিষ্ঠভাবে সম্পর্কিত; খেলাটি **বেত**, **ট্যাকোবল**, **পাউ না লাতা** বা **ট্যাকো** নামেও পরিচিত (এই নামগুলির প্রতিটির মধ্যে একটি শব্দ আছে যার অর্থ "ব্যাট")। ব্যাটিং দল দুটি উইকেটের মধ্যে রান করে, উইকেট হিসাবে সাধারণত প্লাস্টিকের বোতল ব্যবহৃত হয় (বা ক্রিকেটের ক্ষেত্রে বিপরীত দুইপ্রান্তে লম্বালম্বিভাবে দাড় করানো তিনটি ছোট কাঠের খুঁটি থাকে), ফিল্ডিং করা দল নিকটতম ব্যাটার এটিতে পৌঁছানোর আগে বল উইকেটে আঘাত করে ব্যাটারকে রান আউট করতে পারে। (ব্যাটিং দলে মাত্র দু'জন খেলোয়াড় থাকায় ব্যাটসম্যান আউট হওয়ার সাথে সাথে দলগুলি অদলবদল হয়।) অন্যান্য আউটের মধ্যে রয়েছে বোল্ড, স্টাম্পড এবং ক্যাচ আউট।

ব্রাজিল সফরের সময় প্রিন্স হ্যারি খেলাটি খেলেছেন।

## একনজরে
২০১৬ সালে চারটি শহরের দল নিয়ে ব্রাজিলে "বেতে বিশ্বকাপ" অনুষ্ঠিত হয়।

ব্রাজিলিয়ানদের কাছে ক্রিকেট প্রবর্তন করার সময় ব্রাজিলিয়ান সংবাদ মাধ্যম কখনো কখনো ক্রিকেটকে বেতে-অম্ব্রোর সাথে তুলনা করে। এখনকার তুলনায় ১৯৯০ এর দশকে বেতে-অম্ব্রো বেশি জনপ্রিয় ছিল।

### পদ্ধতি
দুই ফিল্ডিং খেলোয়াড়ের প্রত্যেকেই উইকেটের (পর্তুগিজ ভাষায় যাকে "আলভোস" (লক্ষ্যবস্তু)  বা "ক্যাসিনহা" (ছোট ঘর) বলা হয়) পিছনে এবং প্রত্যেকে ব্যাটার প্রতিটি উইকেটের সামনে দাঁড়িয়ে থাকে। যে কোনও ফিল্ডার বিপক্ষের উইকেটে দাড়ানো ব্যাটারকে বল নিক্ষেপ করে, অন্য ফিল্ডার কার্যত উইকেটরক্ষক হিসাবে অবস্থান নেয়। ব্যাটার বলে আঘাত করার চেষ্টা করে; সে যদি ব্যর্থ হয় তবে তাকে স্টাম্পড এড়ানোর জন্য তার ব্যাটকে অবশ্যই ক্রিজে রাখতে হবে (ক্রিকেটের মতো ব্যাটারের শরীরকে এই উদ্দেশ্যে ব্যবহার করা যায় না), ক্রিজ হলোসাধারণত উইকেটের সামনের মাটিতে আঁকা একটি বৃত্ত। ব্যাটাররা যদি রান নেওয়ার সিদ্ধান্ত নেয় তবে প্রত্যেক বার একে অপরকে অতিক্রম করার সময় তাদের ব্যাটকে অবশ্যই পরস্পর আড়াআড়ি করতে হবে, ব্যাটাররা প্রতিবার তাদের ক্রিজ থেকে অপর ক্রিজে দৌড়ে এক পয়েন্ট করে পাবে।

ব্যাট ফ্লিপ # ক্রিকেটের মতোই বেতে-অম্ব্রোতে কোন দল প্রথমে ব্যাট করবে তা সিদ্ধান্ত নেওয়ার জন্য "ভেজা বা শুকনো" পদ্ধতি রয়েছে: প্রথমে ব্যাটের এক দিক ভেজাতে হবে এবং তারপরে ব্যাটটি বাতাসে ছুড়ে দেওয়া হয়। ব্যাটের ভেজা বা শুকনো দিকটি মুখোমুখি হবে কিনা তা যে দলটি সঠিকভাবে কল করতে পারে তারা প্রথমে ব্যাট করা  বা বল করা বেছে নিতে পারে। (এটি ক্রিকেট ব্যাটের মতো নয়, বেতে-অম্ব্রো ব্যাটের উভয় দিকই সমতল, সুতরাং "ঢিপি বা সমতল" ডাকা সম্ভব নয়)।

বেসবলের স্ট্রাইকআউটের মতো একটি নিয়ম এতে রয়েছে: যদি বল ৩ বার ব্যাটারের পিছনে যায় তবে ব্যাটার আউট হয়। কোন দল ১২ বা ২৫পয়েন্ট পেলে খেলাটি শেষ হয়ে যায়, যদিও অতিরিক্ত শর্ত থাকতে পারে।

## সংস্কৃতিতে
ব্রাজিলের কিছু অঞ্চলে "লারগার ওজ বেতে" (বেত ফেলে দেওয়া) শব্দসমষ্টি "পরিত্যাগ করা" বুঝাতে ব্যবহৃত হয়। 

## আরও দেখুন
* প্লাকুইটা - ক্রিকেটের সাথে খুবই সদৃশ ডোমিনিকান রিপাবলিকের একটি খেলা

## তথ্যসূত্র

## বহিঃসংযোগ
* (ভিডিও) এডুকান্ডো - লার্জেন্ডোস ওজ বেত

বিষয়শ্রেণী:স্ট্রিট ক্রিকেট
বিষয়শ্রেণী:ব্রাজিলে উদ্ভাবিত ক্রীড়া
পুরান মোগলটুলী উচ্চ বিদ্যালয়

**পুরান মোগলটুলী উচ্চ বিদ্যালয়** (পূর্বনাম **শহীদ প্রেসিডেন্ট জিয়াউর রহমান উচ্চ বিদ্যালয়**) বাংলাদেশের রাজধানী ঢাকায় অবস্থিত একটি শিক্ষাপ্রতিষ্ঠান।

## প্রতিষ্ঠা ও নামকরণ
২০০৬ খ্রিষ্টাব্দে ঢাকা সিটি কর্পোরেশনের তৎকালীন মেয়র সাদেক হোসেন খোকা সিটি কর্পোরেশনের সহায়তায় প্রাক্তন রাষ্ট্রপতি জিয়াউর রহমানের নামে বিদ্যালয়টি প্রতিষ্ঠা করেন এবং একই বছরের ২৫ মার্চ এর উদ্বোধন করেন।

২০২০ খ্রিষ্টাব্দের অক্টোবর মাসে ঢাকা দক্ষিণ সিটি কর্পোরেশন বিদ্যালয়টির নাম পরিবর্তন করে "পুরান মোগলটুলী উচ্চ বিদ্যালয়" নামকরণ করে। বাংলাদেশ জাতীয়তাবাদী দল (বিএনপি) এই নামকরণের বিরোধিতা জানায়। দলটি এই নাম পরিবর্তনকে "প্রতিহিংসামূলক" হিসেবে আখ্যা দেয় এবং প্রতিবাদে বিদ্যালয়ের নতুন নামফলক কালি দিয়ে মুছে দেয়।

## শিক্ষার্থী

## তথ্যসূত্র

বিষয়শ্রেণী:ঢাকার শিক্ষাপ্রতিষ্ঠান
বিষয়শ্রেণী:বাংলাদেশের রাজনীতি
সৈয়দ আতাউর রহমান

**সৈয়দ আতাউর রহমান** (৩০ সেপ্টেম্বর ১৯৫৩–২৫ এপ্রিল ২০১৫) নিজ এলাকায় যিনি **ফরিদ মিয়া** নামে পরিচিত ছিলেন। একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয় ও শিক্ষা মন্ত্রণালয়ের সচিব ছিলেন।

## প্রারম্ভিক জীবন
সৈয়দ আতাউর রহমান ৩০ সেপ্টেম্বর ১৯৫৩ সালে হবিগঞ্জ সদর উপজেলার রিচি গ্রামে জন্মগ্রহণ করেন। তিনি সৈয়দ আহম্মদ আলী ওরফে মধু মিয়া ও মরহুমা তাহিরুন্নেছা বেগমের তৃতীয় পুত্র। ১৯৮৪ সালে তিনি ব্রাহ্মণবাড়িয়ার নাসির নগরের গুনিয়অউক গ্রামের জমিদার সাহেব বাড়ির এ আর মঞ্জুর আলীর কন্যা বেগম ফাতেমা আক্তারকে বিয়ে করেন। তার ছেলে সৈয়দ রাফিন রহমান ও মেয়ে সৈয়দা রিসাত তানফি।

তিনি রিচি সরকারি প্রাথমিক বিদ্যালয় ও হবিগঞ্জ সরকারি উচ্চ বিদ্যালয়ে লেখাপড়া শেষ করে ১৯৭০ সালে সিলেট এমসি কলেজ হতে বিজ্ঞান বিভাগে বিভাগে পাশ করেন। এর পর ঢাকা বিশ্ববিদ্যালয় থেকে ১৯৭৪ সালে বিএ এবং ১৯৭৫ সালে এমএ ডিগ্রী অর্জন করেন।

## কর্মজীবন
সৈয়দ আতাউর রহমান কর্মজীবনের শুরুতে ১৯৭৬-১৯৭৮ সাল পর্যন্ত প্রথম অগ্রণী ব্যাংক ও পড়ে বিএডিসিতে অফিসার পদে পালন করেন। বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে তিনি ১ মার্চ ১৯৭৯ সালে চাকুরিজীবন শুরু করে প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন।

২২ জানুয়ারি ২০০৭ সালে তিনি সচিব হিসেবে পদোন্নতি লাভ করে মৎস্য ও প্রাণিসম্পদ মন্ত্রণালয়ে ২১ জানুয়ারি ২০০৯ সাল পর্যন্ত দায়িত্ব পালন করেন। সর্বশেষ তিনি ২১ জানুয়ারি ২০০৯ সাল থেকে ২৯ সেপ্টেম্বর ২০১০ সাল পর্যন্ত শিক্ষা মন্ত্রণালয়ের সচিব হিসেবে দায়িত্ব পালন করে অবসরে যান।

## মৃত্যু
সৈয়দ আতাউর রহমান ২৫ এপ্রিল ২০১৫ সালে ঢাকার ইউনাইটেড হাসপাতালে মৃত্যুবরণ করেন। হবিগঞ্জ সদর উপজেলার রিচি গ্রামের পারিবারিক কবর স্থানে তাকে সমাহিত করা হয়।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হবিগঞ্জ সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:বাংলাদেশের সচিব
ইকোনমি রেট

থাম্ব|প্রতীকী ছবি
ক্রিকেটে কোনও খেলোয়াড়ের **ইকোনমি রেট** বা **মিতব্যয়ীতার হার** হলো তার প্রতি ওভার বোলিংয়ে কৃত রান সংখ্যা। অধিকাংশ সময়ই, যে বোলারের ইকোনমি রেট যত কম , সে তত ভাল বল করছে বলে বিবেচিত হয়। এটি বোলারদের তুলনা করতে ব্যবহৃত বেশিরভাগ পরিসংখ্যানসমূহের মধ্যে অন্যতম। সাধারণত বোলিংয়ের সামগ্রিক পারফরম্যান্স বিচার করার উদ্দেশ্যে বোলিং গড় এবং স্ট্রাইক রেটের পাশাপাশি এটি ব্যবহৃত হয়।

## গণনা
হিসাবটি হল:\mathrm{Economy~rate} = \frac{\mathrm{Runs~conceded}}{\mathrm{Overs~bowled}}ওভারসমূহ প্রথা অনুযায়ী সাধারণত ০.১ থেকে ০.৬ এর দশমিক হিসাবে উপস্থাপিত হয়, সুতরাং গণনায় ব্যবহারের পূর্বে অবশ্যই প্রকৃত ভগ্নাংশে রূপান্তর করতে হবে (যেমন "০.৩ ওভার" দ্বারা তিনটি বল হয়েছে বোঝানো হয়, যা অর্ধ ওভার)। উদাহরণস্বরূপ বলা যেতে পারে , কোনো বোলার ১০.২ ওভার (অর্থাৎ ১০ ওভার এবং ২ বল) থেকে ৩১ রান সংগ্রহ করলে প্রতি ওভারে তার ৩১ / ১০.৩৩৩৩৩ = ৩.০ রান ইকোনমি রেট হয়ে থাকে। যদি বোলার আবার বোলিং করে এবং ৫.৫ ওভারে (অর্থাৎ ৫ ওভার এবং ৫ বল) আরও ২০ রান দিয়ে তবে সামগ্রিকভাবে তারা ১৬.১ ওভার থেকে ৫১ রান সংগ্রহ করে, সুতরাং তাদের সামগ্রিক ইকোনমি রেট প্রতি ওভার ৫১ / ১৬.১৬৬৭ = ৩.১৫ রান।

বাই রান এবং লেগ বাইসমূহ বোলারের ইকনমি রেট বিশ্লেষণে গণনা করা হয় না এবং তাই তাদের ইকোনমি রেটকেও প্রভাবিত করে না। অন্যদিকে, বোলার ওয়াইড এবং নো-বলের জন্য দণ্ডিত হলেও সেক্ষেত্রে ওভারে কোনও বল যোগ হয় না। 

## পরিদর্শন
সাধারণত টেস্ট ম্যাচের চেয়ে সীমিত ওভারের ক্রিকেটে ইকোনমি রেট তুলনামূলক অধিক গুরুত্বপূর্ণ। সংক্ষিপ্ত ওভারের খেলায় বোলাররা (এবং ফিল্ডাররা) বিপক্ষ দলের রানকে সীমিত করতে দৃঢ়প্রতিজ্ঞ থাকে যাতে তাদের নিজেদের দলকে সহজে জয়ের স্কোর অর্জন করিয়ে একটি উত্তম সুযোগ দেয়া সম্ভব হয়। টেস্ট এবং অন্যান্য প্রথম-শ্রেণীর ম্যাচসমূহে সময় অনেক বেশি থাকে বিধায় ইনিংসটি সাধারণত নির্ধারিত সংখ্যক ওভারের পরিবর্তে দশটি উইকেট নেওয়ার পর সমাপ্ত হয়। বোলিং দলে তখন প্রতি ওভারের চেয়ে প্রতি উইকেটে রান সীমাবদ্ধ করায় অগ্রাধিকার পায়। তবে, এখানে ভারসাম্য রক্ষার মতো কিছু ব্যাপার রয়েছে - একটি টেস্ট ম্যাচে উচ্চতর ইকোনমি রেট প্রাপ্ত একজন বোলার সাধারণত ব্যাটিং দলের মোট রানেও কিছুটা যোগান দিয়ে থাকেন, যেখানে সীমিত ওভারের ম্যাচে উইকেট গ্রহণ করলে সাধারণত রান রেট কমে যায় যা বোলিং দলকে সহায়তা করে।

২০২০ সালের ৮ ই সেপ্টেম্বরের পূর্বে, সমস্ত টেস্ট ম্যাচসমূহে গড় ইকোনমি রেট ছিল  ২.৭৫, ওয়ানডেতে ৪.৭০  এবং টি-টোয়েন্টিতে আন্তর্জাতিক ৭.৪৪।  বছরের পর বছর ধরে খেলার শৈলীর অনেক বিকাশ ও পরিবর্তন ঘটলেও এটি মনে রাখা ভাল যে সীমাবদ্ধ ওভারের ক্রিকেট বেশ আধুনিক। এটি স্পষ্ট যে বোলারদের ইকোনমি রেটের প্রভাব সংক্ষিপ্ত ওভারের খেলার জন্য তুলনামূলক বেশি হয়ে থাকে ।

## আরো দেখুন

* ক্রিকেটের পরিসংখ্যান

## তথ্যসূত্র

বিষয়শ্রেণী:স্কোরিং (ক্রিকেট)
বিষয়শ্রেণী:ক্রিকেট পরিভাষা
বিষয়শ্রেণী:ক্রিকেটের নিয়ম-কানুন
বিষয়শ্রেণী:বোলিং (ক্রিকেট)
লেগ বাই

ক্রিকেট খেলায় ব্যাটসম্যান যদি তার ব্যাট দ্বারা বলে আঘাত না করে কিন্তু ব্যাটসম্যানের দেহ বা প্রতিরক্ষামূলক সাজসরঞ্জামে লাগার পর ব্যাটিং দল যদি রান সংগ্রহ করে তবে সেই রানকে **লেগ বাই** বলে। এটি ক্রিকেটের ২৩ নম্বর আইন এর অন্তর্ভুক্ত।

## লেগ বাই স্কোরিং
যদি বল ব্যাটসম্যানের দেহ স্পর্শ করে তবে তারা এমনভাবে রান সংগ্রহ করার চেষ্টা করতে পারে যেন তারা বলকে ব্যাট দ্বার আঘাত করেছে। রান সংখ্যাকে লেগ বাই হিসাবে স্কোর করা হয় - এটি দলের মোট রানের সাথে যোগ করা হয়, কিন্তু ব্যাটসম্যারে রান সংখ্যার সাথে বা বোলার দ্বারা দেওয়া রানসংখ্যার সাথে যোগ করা হয় না। যদি বলটি ব্যাটসম্যানের দেহ স্পর্শ করে সরে যায় এবং বাউন্ডারি অতিক্রম করে তাহলে ব্যাটিং দলের রানের সাথে চারটি লেগ বাই রান যোগ হয়, যেমন বলকে ব্যাট দ্বারা আঘাত করে বলটিকে চার রানের জন্য বাউন্ডারি পার করা হয়।

ব্যাটসম্যানের দেহের একমাত্র যে অংশটিতে এই নিয়ম প্রয়োগ হয় না তা হলো হাত বা ব্যাট ধরে হাত (অর্থাৎ ব্যাটসম্যানের গ্লাভস), যেগুলি ব্যাটের একটি অংশ হিসাবে বিবেচিত হয়। যদি বলকে কোন হাত দিয়ে আঘাত করে এবং কোন কারণে সেই হাতে ব্যাট ধরা না থাকে তবে সেগুলি লেগ বাই হিসাবে গণ্য হবে। তবে ব্যাটসম্যান যদি ইচ্ছাকৃতভাবে বলকে কোন হাত দিয়ে আঘাত করে এবং সে হাতে ব্যাট ধরা না থাকে তবে কোন লেগ বাই রান হবে না এবং ফিল্ডিং করা দল আবেদন করলে অবস্ট্রাক্টিং দ্য ফিল্ড আউট দেওয়া হতে পারে।

ব্যাটসম্যানের মধ্যে বলটি ব্যাটসম্যানকে আঘাত করে তবেই লেগ বাই রান যোগ করা যেতে পারে, যদি:
* তার ব্যাট দিয়ে বলকে আঘাত করার চেষ্টা করে, বা
* বল দ্বারা আঘাত এড়ানোর চেষ্টা।

ব্যাটসম্যান যদি এই দুটির একটিও চেষ্টা না করে এবং বলটি তার শরীরে আঘাত করে তবে এটি একটি ডেড বল এবং রান যোগ করা নাও হতে পারে। এই পরিস্থিতিতে ব্যাটসম্যানরা যদি রান সংগ্রহ করার চেষ্টা করে তবে ফিল্ডিং দল তাদের উভয়কেই রান আউট করার চেষ্টা করতে পারে। বল ডেড হওয়ার সময় ব্যাটিং জুটি যদি এমন একটি "রান" সম্পন্ন করে এবং আম্পায়ার ডেড বলের ইঙ্গিত দেয় তাহলে রান যোগ করা হয় না এবং ব্যাটসম্যানদের রান নেওয়ার আগের মতো অবস্থানে তাদের উইকেটে ফিরে যেতে হবে।

যদি মনে হয় যে ব্যাটসম্যানের পা না থাকলে বলটি স্ট্যাম্পে আঘাত করতে পারতো তবে ব্যাটসম্যান লেগ বিফোর উইকেট আউট হয়ে যেতে পারে।

টেস্ট ক্রিকেটে অতিরিক্ত রান করার ক্ষেত্রে লেগ বাই সর্বাধিক সাধারণ ধরন। একটি টেস্ট ম্যাচে গড়ে লেগ বাই রানের সংখ্যা প্রায় ২০; একটি ৫০ ওভারের ম্যাচে এটি প্রায় ১০। এক টেস্ট ইনিংসে সর্বাধিক লেগ বাই হলো ৩৫, ইংল্যান্ডের প্রোটিয়াস সফরের সময় দক্ষিণ আফ্রিকার বিপক্ষে ইংল্যান্ড ২০০৮ সালের ১ আগস্ট এটি সংগ্রহ করেছিল।

## স্কোরিং সংকেত
একক লেগ বাইয়ের জন্য প্রচলিত সংকেত হলো ভিত্তিতে এবং উপরে অনুভূমিক প্রান্তে বিন্দু সহ একটি ত্রিভুজ (বিপরীত বাই প্রতীক)। যদি একাধিক লেগ বাই নেওয়া হয় তবে রান সংখ্যা ত্রিভুজের মধ্যে লেখা হয় - অনুশীলনে সংখ্যাটি নিচে লিখে তার চারপাশে ত্রিভুজটি আঁকা আরও সহজ।

## বৈধতা
টেস্ট ক্রিকেট থেকে অবসর নেওয়ার আগে অস্ট্রেলিয়ার অধিনায়ক স্টিভ ওয়াহ লেগ বাইকে খেলা থেকে বাদ দেওয়ার আহ্বান জানিয়ে মন্তব্য করেছিলেন: "আমি মনে করি না আপনি বলটি মিস করলে আপনার রান নেওয়া উচিত।"

## আম্পায়ারের সংকেত
আম্পায়াররা একটি হাঁটু উচু করে হাত দিয়ে তা স্পর্শ করে লেগ বাই এর সংকেত দেন।

## তথ্যসূত্র

বিষয়শ্রেণী:ক্রিকেট পরিভাষা
বিষয়শ্রেণী:স্কোরিং (ক্রিকেট)
বিষয়শ্রেণী:ক্রিকেটের নিয়ম-কানুন
ক্রিকেট প্যাভিলিয়ন

**ক্রিকেট প্যাভিলিয়ন** হলো ক্রিকেট মাঠের একটি প্যাভিলিয়ন। এটি প্রধান ভবন যেখানে খেলোয়াড়রা সাধারণত তাদের পোশাক পরিবর্তন করে এবং সদস্য ও অন্যদের ক্রিকেট খেলা দেখার মূল অবস্থান। প্যাভিলিয়ন ছোট থেকে বড় মাঠ অনুযায়ী সাদামাটা এবং সম্পূর্ণরূপে ব্যবহারিক ভবন হতে পারে এবং টেস্ট ক্রিকেট খেলার কয়েকটি ঐতিহাসিক মাঠের কিছু চিত্তাকর্ষক ইমারত তাদের জৌলুস বাড়িয়ে তুলেছে।

## ঐতিহাসিক প্যাভিলিয়ন
লর্ডস ক্রিকেট গ্রাউন্ড এবং ওভালের প্যাভিলিয়ন সাধারণত ভিক্টোরিয়ান স্থাপত্য শৈলীর যা প্রায় বেশিরভাগ বিখ্যাত ইংলিশ মাঠে দেখা যায়। অক্সফোর্ডের ইউনিভার্সিটি পার্কের ক্রিকেট প্যাভিলিয়নের নকশা করেছেন শীর্ষস্থানীয় ভিক্টোরিয়ান স্থপতি স্যার টমাস গ্রাহাম জ্যাকসন। অন্যান্য বিখ্যাত ঐতিহাসিক প্যাভিলিয়নসমূহ হলো ওল্ড ট্র্যাফোর্ড এবং সিডনি ক্রিকেট গ্রাউন্ডের মেম্বারস প্যাভিলিয়ন। এটিতে প্রবেশাধিকার শুধুমাত্র সদস্যদের জন্য উন্মুক্ত। এর আসনগুলি কোন সদস্য বা খেলোয়াড়দের জন্য সংরক্ষিত। নিরাপত্তাজনিত কারণে কোন অসদস্য মেম্বারস প্যাভিলিয়নে প্রবেশের সুযোগ পায় না।


Image:Lord's Pavilion.jpg|লন্ডনের লর্ডস ক্রিকেট গ্রাউন্ডের প্যাভিলিয়ন।
Image:The Oval Pavilion.jpg|লন্ডনের দ্য ওভালের ভিক্টোরীয় প্যাভিলিয়ন।
Image:Old Trafford Pavilion.JPG|ম্যানচেস্টারের ওল্ড ট্র্যাফোর্ড ক্রিকেট গ্রাউন্ডের প্যাভিলিয়ন।
Image:SCG members.jpg|সিডনির সিডনি ক্রিকেট গ্রাউন্ডের ঐতিহাসিক মেম্বারস প্যাভিলিয়ন।
Image:Trent Bridge Pavilion End.jpg|নটিংহামের ট্রেন্ট ব্রিজ প্যাভিলিয়ন (ডানদিকে মাঝখানে)।
Image:Bombay-Gymnkhana.jpg|বোম্বাই জিমখানা প্যাভিলিয়ন, মুম্বই।
Image:Germantown Clubhouse.gif|জার্মানটাউন ক্রিকেট ক্লাব প্যাভিলিয়ন, ফিলাডেলফিয়া, মার্কিন যুক্তরাষ্ট্র।
Image:JunctionOval2.JPG|জংশন ওভাল প্যাভিলিয়ন, মেলবোর্ন।


## আধুনিক প্যাভিলিয়ন
আধুনিক প্যাভিলিয়নের মধ্যে সবচেয়ে স্বতন্ত্র বৈশিষ্ট্যের হলো বারবাডোসের কেনসিংটন ওভালে স্যার গারফিল্ড সোবার্সের নামানুসারে প্যাভিলিয়ন। অন্যান্য আধুনিক প্যাভিলিয়নসমূহ হলো ইংল্যান্ডের রোজ বোল এবং ভারতের ব্র্যাবর্ন স্টেডিয়াম।


Image:Garfield Sobers Pavilion.jpg|কেনসিংটন ওভালে স্যার গারফিল্ড সোবার্স প্যাভিলিয়ন, বার্বাডোস।
Image:Smaller Providence Stadium inside.jpg|প্রভিডেন্স স্টেডিয়ামের প্যাভিলিয়ন, গায়ানা
Image:Rose Bowl ground, Hampshire.jpg|রোজ বোল প্যাভিলিয়ন, সাউদাম্পটন।
Image:Riverside-ground.jpg|রিভারসাইড গ্রাউন্ড, চেস্টার-লি-স্ট্রিট।
Image:CBRegionalPark.jpg|সেন্ট্রাল ব্রাউয়ার্ড আঞ্চলিক পার্ক প্যাভিলিয়ন, লডারহিল, ফ্লোরিডা।
Image:Brabourne.jpg|ব্র্যাবর্ন স্টেডিয়ামের প্যাভিলিয়ন, মুম্বই।
Image:Edgbaston Pavilion.jpg|এজবাস্টন ক্রিকেট গ্রাউন্ড প্যাভিলিয়ন, বার্মিংহাম।
Image:Sahara Oval St George's, uploaded 2005.jpg|সেন্ট জর্জেস ওভাল প্যাভিলিয়ন, পোর্ট এলিজাবেথ।


## বিকল্প
টি-টোয়েন্টি ক্রিকেটে প্যাভিলিয়নের পরিবর্তে সাধারণত ডাগআউট বা বেঞ্চ ব্যবহার করা হয়। ডাগআউট বা বেঞ্চ খেলার মাঠের একেবারে পাশে অবস্থিত, যাতে খেলোয়াড়রা প্যাভিলিয়নের তুলনায় খেলার মাঠে আরও দ্রুত প্রবেশ করতে এবং প্রস্থান করতে পারে, ফলে খেলাটি তার গঠনের দ্রুত গতি বজায় রাখতে পারে।

## তথ্যসূত্র
*

প্যাভিলিয়ন
প্যাভিলিয়ন
পিটো হ্রদ

**পিটো হ্রদ** (ইংরেজি:Peyto;উচ্চারণ: ) কানাডার আলবার্টা প্রদেশের ব্যানফ জাতীয় উদ্যানে অবস্থিত একটি হিমবাহ হ্রদ। হ্রদটি অয়াপুটিক পর্বত সারির মধ্যে ক্যালড্রন পর্বত চূড়া, পিটো পর্বত ও জিমি সিম্পসন পর্বতের পাদদেশে সমুদ্রপৃষ্ট হতে  উচ্চতায় অবস্থিত। হ্রদটি ব্যানফ অঞ্চলের  প্রাণী বধকারী ও পথ প্রদর্শক বিল পিটো'র নামানুসারে নামকরণ করা হয়েছে। 'আইসফিল্ড পার্কওয়ে' নামে পরিচিত আলবার্টা মহাসড়ক ৯৩ এই হ্রদের পাশ দিয়ে চলে গেছে। আইসফিল্ড পার্কওয়ে'র সর্বোচ্চ বিন্দু বো চূড়া হতে হ্রদটি দেখা যায়।

## ভূগোল

গ্রীষ্মকালে পিটো হ্রদের নিকটবর্তী পিটো হিমবাহ হতে উল্লেখযোগ্য পরিমাণ হিমশৈল কর্তৃক চূর্ণ প্রস্তরের গুঁড়া হ্রদে এসে জমা হয়।এই শিলাকনাগুলি হ্রদের পানির উপরের স্তরে ভেসে থাকে। এই শিলাকনার জন্য দিনের আলোতে হ্রদের পানি উজ্জ্বল, ফিরোজা রঙ্গ ধারণ করে। পিটো নালী হতে এই হ্রদে অন্তপ্রবাহ ঘটে। পিটো নালী ক্যালড্রন হ্রদ এবং ওয়াপটা বরফক্ষেত্রের পিটো হিমবাহের পানি পরিবহন করে পিটো হ্রদে নিয়ে আসে।পিটো হ্রদের পানি উত্তর-পশ্চিম দিকে মিস্টায়া নদী'র মাধ্যমে বহির্প্রবাহ ঘটে।

## জনসংস্কৃতি ও পর্যটন
পিটো হ্রদের পানির উজ্জ্বল রঙের কারণে হ্রদটির ছবি বিভিন্ন চিত্রায়িত বইয়ে স্থান পেয়েছে। হ্রদটি এবং এর পারিপার্শ্বিক নয়নাভিয়াম স্থানসমূহ পর্যটকদের মাঝে জনপ্রিয়। ২০১৯ সালে পার্কস কানাডা কর্তৃপক্ষ পর্যটকদের সুবিধার জন্য এই হ্রদের দর্শন কেন্দ্র স্থাপন শুরু করে।

## চিত্রশালা


File:Peyto_Lake_June_2018.jpg|পিটো হ্রদের দৃশ্য ১
File:Banff and Jasper NP (1955535823).jpg|পিটো হ্রদের দৃশ্য ২
File:Classic view of a cloudfree Peyto Lake, Banff National Park, Alberta, Canada (4110933448).jpg|পিটো হ্রদের দৃশ্য ৩
File:Mistaya Canyon turnoff from the Icefields Parkway.jpg|মিস্টায়া নদী দিয়ে বহিপ্রবাহ



## তথ্যসূত্র

বিষয়শ্রেণী:ব্যানফ জাতীয় উদ্যান
বিষয়শ্রেণী:ব্যানফ‌ জাতীয় উদ্যান
হাফিজ পাটেল

**হাফিজ মোহাম্মদ পাটেল** (১৯২৬ - ১৮ ফেব্রুয়ারি ২০১৬) একজন ব্রিটিশ এশিয়ান মুসলিম ধর্মীয় নেতা ছিলেন যিনি যুক্তরাজ্যে তাবলিগী জামাত আন্দোলন প্রতিষ্ঠায় এবং ইউরোপের তাবলিগী জামাতের সদর ডিউসবারি মারকাজ মসজিদ প্রতিষ্ঠার জন্য তাঁর ভূমিকার জন্য পরিচিত ছিলেন। 

## জীবনী
পাটেল ১৯২৬ সালে গুজরাটে জন্মগ্রহণ করেছিলেন এবং ১৯৪৭ সালের ভারত বিভাগের পরে করাচীতে চলে আসেন। যৌবনে, তিনি  হজ করেছিলেন, মক্কায় তিনি দেওবন্দী মিশনারি সংস্থা তাবলিগী জামায়াতের মুরব্বি মুহাম্মদ ইউসুফ কান্ধলভীর সাথে দেখা করেছিলেন।

পরবর্তীকালে পাটেল ইংল্যান্ডে পাড়ি জমান এবং নর্থ ও মিডল্যান্ডসের কারখানায় কর্মরত ছিলেন,  পশ্চিম ইয়র্কশায়ারের দেউসবারি শহরের গুজরাটি মুসলিম সম্প্রদায় প্যাটেলকে তাদের ইমাম হিসাবে আমন্ত্রণ জানানোর পর তিনি ইয়র্কশায়ারে চলে যান। তিনি ডিউসবারিতে মারকাজি মসজিদ প্রতিষ্ঠা করেছিলেন, এটিই ইউরোপের বৃহত্তম মসজিদ এবং তাবলিগী জামায়াতের ইউরোপীয় সদর দপ্তর, পাশাপাশি এর সংলগ্ন বিদ্যালয়, দুটি প্রধান ইসলামী মাদ্রাসার মধ্যে একটি ব্রিটেন।   একই সাথে তিনি জাতীয়ভাবে তাবলিগী জামায়াত প্রতিষ্ঠা এবং ব্রিটিশ ও আন্তর্জাতিক আন্দোলনের মধ্যে এর সংযোগ বজায় রাখার জন্য কাজ করেছিলেন।

তিনি ১৮ ফেব্রুয়ারি, ২০১৬ এ মারা যান।  তার জানাজায় ২০ হাজারেরও বেশি লোক উপস্থিত ছিলেন।  তার পুত্রদের একজন হলেন ডিউসবারিতে তার প্রতিষ্ঠিত একটি সেমিনারির অধ্যক্ষ।

## তথ্যসূত্র

বিষয়শ্রেণী:ব্রিটিশ এশীয় ব্যক্তি
বিষয়শ্রেণী:গুজরাতের ব্যক্তি
বিষয়শ্রেণী:২০১৬-এ মৃত্যু
বিষয়শ্রেণী:১৯২৬-এ জন্ম
বিষয়শ্রেণী:দেওবন্দি ব্যক্তি
বিষয়শ্রেণী:তাবলিগ জামাতের ব্যক্তি
বিষয়শ্রেণী:যুক্তরাজ্যে ভারতীয় অভিবাসী
মায়োসোটিস সিলভাটিকা

'মায়োসোটিস সিলভাটিকা' হলো বোরগিনিসেই পরিবারভুক্ত এক প্রজাতির বন্য ফুল।ইউরোপের স্থানীয় ফরগেট-মি-নট ফুলের এক বিশেষ প্রজাতি। 

## বর্ণানা
এটি একটি স্বল্পকালীন লতাপাতাপূর্ণ বহুবর্ষজীবী বা দ্বিবার্ষিক। ১২-৩০ সেন্টিমিটার (৫-১২ইঞ্চি) দীর্ঘ্য। ১৫ সেমি (৬ ইঞ্চি) প্রশস্ত। এর পাতা লোমশ। ফুলগুলো আকাশি নীল।ফল পরিপক্ব, চলচকে,বাদামী।
## চাষাবাদ
নাতিশীতোষ্ণ বিশ্বে ব্যাপকভাবে চাষ করা হয়। সাধারণত বীজ বপন করা হয় পরের বছর ফুল ফোটার জন্য । স্বল্প-কালীন হলেও উদ্ভিদ অনুকূল পরিস্থিতিতে স্বাচ্ছন্দ্য বজায় রাখে। গাছপালা শীত জুড়ে পাতার বৃদ্ধি বজায় রাখে।

'এম সিলভাটিকা'থেকে গোলাপী, নীল এবং সাদা বর্ণের বিভিন্ন জাতের উদ্ভব ঘটানো হয়েছে।এর দুই প্রজাতি'ব্লু সিলভা' এবং'ব্লু বল' অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।

অন্যান্য চাষের মধ্যে রয়েছে:

'ব্লু বাস্কেট', গভীর নীল ফুল সহ লম্বা প্রজাতির উদ্ভিদ 
'মিউজিক',বড় ফুলের প্রজাতি 
'পম্পাদৌর',গোলাকৃতির গোলাপী ফুলের প্রজাতি  
'স্নোবল', সাদা ফুল
'আল্ট্রামারিন',খাটো প্রজাতির এবং রং গাঢ়  নীল 
'ভিক্টোরিয়া রোজ', উজ্জ্বল গোলাপী ফুল

## চিত্রশালা

File:Myosotis sylvatica Calyx.jpg|বৃতির নিকটদৃশ্য
File:Myosotis sylvatica Calyx on stem.JPG|বৃতি এবং কাণ্ড
File:Myosotis sylvatica Flower.jpg|ফুলের নিকটদৃরশ্য
File:Myosotis sylvatica Flower head.JPG|ফুল
File:Myosotis sylvatica Calyx with mature fruit.jpg|
File:Myosotis sylvatica Mature fruit-side 1.jpg|বীজ
File:Myosotis sylvatica Mature fruit-side 2.jpg|বীজ
File:Myosotis sylvatica Stem.jpg|

## ব্রিটেনে অবস্হান
এটি ইংল্যান্ড , ওয়েলস এবং আইল অফ ম্যানে বিস্তৃত যদিও এর উত্তরদিকে খুব কম  দেখা যায়। এটি স্কটল্যান্ডের পূর্ব উপকূল এবং দক্ষিণ পশ্চিম অঞ্চলে প্রচুর অংশে পাওয়া যায় , যদিও বেশিরভাগ হাইল্যান্ডস , অরকনি , শিটল্যান্ড এবং আউটার হেব্রাইডে অনুপস্থিত । আয়ারল্যান্ডে এটি বেশিরভাগ উত্তর আয়ারল্যান্ডে পাওয়া যায় , যদিও আয়ারল্যান্ড প্রজাতন্ত্রের কয়েক জায়গায় রয়েছে।

## তথ্যসূত্র

বিষয়শ্রেণী:উদ্যান উদ্ভিদ
বিষয়শ্রেণী:ইউরোপের উদ্ভিদ
ক্যালড্রন পর্বত

**ক্যালড্রন পর্বত** (স্থানীয়ভাবে **ক্যালড্রন চূড়া** নামে পরিচিত) কানাডার আলবার্টা প্রদেশের ব্যানফ জাতীয় উদ্যানে অবস্থিত অয়াপুটিক পর্বত সারির একটি পর্বত। এটি সমুদ্র পৃষ্ঠ হতে  উচ্চতায় অবস্থিত। পর্বতচুড়াটির নাম  দূরে অবস্থিত ক্যালড্রন হ্রদের নামানুসারে রাখা হয়েছে। পিটো হ্রদের তীর হতে পর্বতচূড়াটি ভালভাবে দেখা যায়।

## ভূতত্ত্ব
ব্যানফ জাতীয় উদ্যানের অন্যান্য পর্বতের মত ক্যালড্রন চূড়া মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।

## জলবায়ু
কোপেনের জলবায়ু শ্রেনীবিভাগ অনুযায়ী ক্যালড্রন চূড়া, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। ক্যালড্রন পর্বতচূড়ার বারিপাতে জমা পানি নেমে এসে উত্তর সাসক্যাচুয়ান নদীর উপনদী মিস্টায়া নদী'র মাধ্যমে নিষ্কাশিত হয়।
## তথ্যসূত্র

### পাদটিকা

বিষয়শ্রেণী:আলবার্টার পর্বত
বিষয়শ্রেণী:ব্যানফ‌ জাতীয় উদ্যানের পর্বত
জিয়ান জিন জু

**জিয়ান জিন জু** () সিঙ্গাপুর জাতীয় বিশ্ববিদ্যালয় (এনইউএস) বৈদ্যুতিক এবং কম্পিউটার প্রকৌশল বিভাগের একজন চীনা বংশোদ্ভূত সিঙ্গাপুরি অধ্যাপক ছিলেন। তাঁর গবেষণার আগ্রহের মধ্যে রয়েছে রোবোটিক্স, শেখার তত্ত্ব এবং নিয়ন্ত্রণ তত্ত্ব । 

জু ১৯৮২ সালে ঝেজিয়াং বিশ্ববিদ্যালয় থেকে বৈদ্যুতিক প্রকৌশল বিষয়ে স্নাতক ডিগ্রি লাভ করেন এবং তারপরে জাপানে চলে যান, যেখানে তিনি একই ক্ষেত্রে টোকিও বিশ্ববিদ্যালয় থেকে স্নাতক (১৯৮৬) এবং পিএইচডি (১৯৮৯) শেষ করেছেন। এর পরে, তিনি হিটাচি রিসার্চ ল্যাবরেটরিতে এক বছর কাজ করেন এবং ১৯৯১ সালে এনইউএস অনুষদে যোগদানের আগে ওহাইও ইউনিভার্সিটির ভিজিটিং রিসার্চ ফেলো এবং ইয়েল ইউনিভার্সিটির ভিজিটিং স্কলার ছিলেন।  ২০১২ সালে "মোশন কন্ট্রোল সিস্টেমে অবদানের জন্য" তাকে ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইইইই) এর ফেলো নির্বাচিত করা হয়। 

## তথ্যসূত্র

বিষয়শ্রেণী:২০শ শতাব্দীতে জন্ম
বিষয়শ্রেণী:জীবিত ব্যক্তি
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:১৯৫০-এর দশকে জন্ম
রানু দেবী অধিকারী

**রানু দেবী অধিকারী** () (২৭ নভেম্বর ১৯৩৬ - ৩০ এপ্রিল ২০২০) নেপালের একজন গায়ক ছিলেন।  তিনি নেপালি কংগ্রেস দলের অন্যতম শীর্ষস্থানীয় নেতা ছিলেন। তিনি ছিলেন রেডিও নেপালের প্রথম মহিলা গায়িকা। নিপীড়নের সময়ে নেপালিদের হৃদয়ে আগুন জ্বলানোর জন্য তিনি রেডিও নেপালে "জাগো নেপালি" এর মতো বিপ্লবী গান গাইতেন। তিনি প্রয়াত নোনা কৈরালার ছোট বোন ছিলেন। তিনি এবং তাঁর বোন, বোন-জামাই যুবরাজ অধিকারী এবং কৈরালা পরিবারের অন্যান্য সদস্যরা এই বিপ্লবে অংশ নিয়ে ছিলেন যা রানা শাসনের চূড়ান্ত পতনের দিকে পরিচালিত করেছিল।

রানু দেবী বিরাটনগরের বালিকা বিদ্যালয়ে ইতিহাসের শিক্ষকও ছিলেন।

তিনি তীর্থ প্রসাদ অধিকারিকে বিয়ে করেছিলেন। তাঁর তিন সন্তান ছিল; অর্চনা শর্মা, আলপনা রেগমি এবং তাঁর কনিষ্ঠ এবং একমাত্র পুত্র অবীন অধিকারী।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:নেপালি কংগ্রেসের রাজনীতিবিদ
বিষয়শ্রেণী:২০শ শতাব্দীর নেপালি গায়িকা
বিষয়শ্রেণী:নেপালি কংগ্রেসের মধেশ প্রদেশের রাজনীতিবিদ
বেইল (ক্রিকেট)

ক্রিকেটের খেলায় উইকেট তৈরির জন্য তিনটি স্ট্যাম্পের উপরে দুটি ছোট কাঠি রাখা হয়, এই ছোট কাঠি দুটিকে **বেইল** বলা হয়। উইকেট কখন ভেঙে দেওয়া হয়েছে বা ফেলে দেওয়া হয়েছে তা নির্ধারণের জন্য বেইল ব্যবহার করা হয়, এর ফলে কোন ব্যাটসম্যান বোল্ড, স্ট্যাম্পড, রান আউট বা হিট উইকেট হয়েছে কিনা তা নির্ধারণে জটিলতা দূর করা যায়।

নিম্নলিখিত বিষয়গুলি দ্বারা স্ট্যাম্প থেকে একটি বা দুটি বেইল পড়ে গেলে বা মাটি থেকে কোনও স্ট্যাম্প উপড়ে ফেললে উইকেটটি ভাঙ্গা হয়েছে বলে মনে করা হয়:

* বল
* ব্যাটকারী ব্যাটসম্যানের ব্যাট বা ব্যাটসম্যানের শরীর বা পোশাকের কোনও অংশ (এমনকি তা পড়ে গেলেও), অথবা
* ফিল্ডার হাত বা বাহু দিয়ে বল ধরে।

এর অর্থ উদাহরণস্বরূপ, যদি বলটি সরাসরি বোলারের ডেলিভারি থেকে উইকেটে আঘাত করে বেইল ফেলে দিলে ব্যাটসম্যান বোল্ড আউট হয়, সুতরাং কোনও বল  স্ট্যাম্প স্পর্শ করলেও বেইল অবস্থান করলে ব্যাটসম্যান আউট হবে না (যতক্ষণ না বেইল তার খাঁজে থাকে)।

উপরের বর্ণনা অনুসারে বল খেলা অবস্থায় থাকাকালীন কোন বেইল যদি অন্য কোনও কারণে স্ট্যাম্প থেকে পড়ে যায় এবং পরবর্তী কোন ঘটনা যেমন রান আউট করার জন্য উইকেটটি ভেঙে ফেলার প্রয়োজন হয়, তবে অন্য বেইল অপসারণ করা যেতে পারে (যদি এটি তখনও না পড়ে থাকে) বা কোন স্ট্যাম্প গ্রাউন্ড থেকে ছিটকে বা উপড়ে ফেলতে পারে।

প্রতিটি বেইল একটি একক নলাকৃতি কাঠের তৈরি এবং এর প্রতি প্রান্ত থেকে বাইরেরে দিকে দুটি ছোট কাঠের নল রয়েছে। মাঝখানের বড় নলকে *ব্যারেল* বলা হয় এবং ক্ষুদ্রতর প্রসারিত অবস্থাকে *স্পিগট* বলা হয়। স্পিগটগুলি অসম দৈর্ঘ্যের হয়: দীর্ঘতম অংশটি স্টাম্পের উপর থাকে, অন্যটি বেইলের সাথে খাটো স্পিগট মাঝখানের স্টাম্পের সাথে থাকে।

কখনো কখনো অতিরিক্ত বাতাসের কারণে স্বাভাবিক হালকা বেইল স্ট্যাম্প থেকে  উড়ে গেলে সেক্ষেত্রে ঘন কাঠ (বিশেষ করে লিগনাম ভিটা কাঠ) দিয়ে তৈরি বিশেষ ধরনের ভারী বেইল ব্যবহার করা হয়। আম্পায়াররা বেইল সম্পূর্ণরূপে পরিহার করার সিদ্ধান্ত নিতে পারে (উদাহরণস্বরূপ বাতাসের প্রবল ঝাপটা ভারী বেইলও ফেলে দেয়), সেক্ষেত্রে উইকেট ভেঙেছে কিনা তা আম্পায়াররা বিচার করবেন, তবে হক-আই চিত্রলেখ, আম্পায়ার সিদ্ধান্ত পর্যালোচনা পদ্ধতি এখনও ধরে নেয় যে বেইল স্ট্যাম্পে রয়েছে।

## উদ্ধৃতি

ক্রিকেটের আইনে আইন নম্বর ৮(৩)(খ) এর একটি উদ্ধৃতি:

:*প্রতিটি বেইল নিম্নলিখিত শর্ত মেনে হবে:*
:**সর্বমোট দৈর্ঘ্য:- ৪ ৫/১৬ ইঞ্চি/১০.৯৫ সেমি*
:**ব্যারেলের দৈর্ঘ্য:- ২ ১/৮ ইঞ্চি/৫.৪০সেমি*
:**দীর্ঘ স্পিগট:- ১ ৩/৮ ইঞ্চি/৩.৪৯ সেমি*
:**খাটো স্পিগট:- ১৩/১৬ইঞ্চি/২.০৬ সেমি*

## আধুনিক উদ্ভাবন

## আরও দেখুন

*ক্রিকেট পোশাক এবং সরঞ্জাম

## তথ্যসূত্র

## বহিঃসংযোগ

বিষয়শ্রেণী:ক্রিকেটের সরঞ্জাম
বিষয়শ্রেণী:ক্রিকেট পরিভাষা
বিষয়শ্রেণী:ক্রিকেটের নিয়ম-কানুন
বিষয়শ্রেণী:বল (ক্রীড়া)
বিল পিটো

**এবেনেজার উইলিয়াম 'বিল' পিটো** (উচ্চারণ: )(জন্মঃ ১৪ ফেব্রুয়ারি, ১৮৬৯, কেন্ট, ইংল্যান্ড - মৃত্যুঃ ২৩ মার্চ, ১৯৪৩ ব্যানফ, আলবার্টা) একজন অগ্রণী পর্বত-পথপ্রদর্শক, এবং কানাডার আলবার্টা প্রদেশে অবস্থিত ব্যানফ জাতীয় উদ্যানের শুরুর সময়ের উদ্যান অয়ার্ডেন। তিনি ইংরেজ পর্বতারোহি ও অভিযাত্রী এডওয়ার্ড হোয়াইম্পারকে ভারমিলিয়ন গিরিপথে পথ প্রদর্শনের জন্য মনোনীত হয়েছিলেন। তার তোলা বিশাল চিত্রে আলবার্টার ব্যানফ শহরের প্রবেশপথ সুষ্পষ্টভাবে চিহ্নিত করা হয়েছিল। পিটো হিমবাহ, পিটো পর্বত, মহাদেশীয় বিভাজকে অবস্থিত পিটো হ্রদ তার সম্মানে নামকরণ করা হয়েছে।

## কর্মজীবন
বিল পিটো কানাডায় আগমনের পূর্বে ইংল্যান্ডে বাস করতেন। তিনি ১৮৮৭ সালের ফেব্রুয়ারিতে কানাডায় অভিগমন করেন, এবং কানাডিয় রকি পর্বমালা অঞ্চলে রেলওয়ে শ্রমিকের কাজ করেন। পরবর্তিতে তিনি পর্বতারোহী, অভিযাত্রীদের পথ প্রদর্শকের কাজ করেন। ১৮৯০-এর দশকের মধ্য সময়ে তিনি বো নদীর কাছে কাঠের গুড়ি দিয়ে একটি ঘর তৈরী করেছিলেন, যেখানে তিনি বিভিন্ন প্রাণী শিকার ও বধের ফাঁদ এবং নিজস্ব তৈজসপত্র রাখতেন। বিল পিটো ১৯১৩ সালে ব্যানফ জাতীয় উদ্যানের অয়ার্ডেন হিসেবে যোগদেন চাকরিরত অবস্থায় তিনি তিনটি যুদ্ধে অংশগ্রহণ করেন।-

* ১৮৯৯ সালে কানাডার লর্ড স্ট্র্যাথকোনা'র হর্স রেজিমেন্টের হয়ে বয়ের যুদ্ধে অংশ নেন।
* কানাডার ১২তম মাউন্টেড রেজিমেন্ট ও মেশিন গান ব্রিগেডের হয়ে প্রথম বিশ্বযুদ্ধে ফ্রান্স ও বেলজিয়ামে লড়াই করেন। 
* ইপ্রেসের যুদ্ধে তার ডান পা আঘাত পান।

## অবসর ও মৃত্যু
বিল পিটো ১৯১৩ হতে ১৯৩৬ সাল্ পর্যন্ত ব্যানফ জাতীয় উদ্যানের অয়ার্ডেনের চাকরি করেন। ১৯৩৬ সালে অবসরের পর তিনি একাকাঈ জীবন যাপন করতেন ১৯৪৩ সালের ২৩ মার্চ ব্যানফ শহরে মৃত্যু বরণ করেন

## তথ্যসূত্র

বিষয়শ্রেণী:১৮৬৯-এ জন্ম
বিষয়শ্রেণী:১৯৪৩-এ মৃত্যু
অনুপ রাজ শর্মা

**অনুপ রাজ শর্মা** ১১ ফেব্রুয়ারি ২০১০ থেকে ২৫ শে মার্চ ২০১০ পর্যন্ত নেপালের প্রধান বিচারপতি ছিলেন।  এর আগে ছিলেন মিন বাহাদুর রায়মাজি  এবং পরে ছিলেন রাম প্রসাদ শ্রেষ্ঠা।  ২০১৪ সালে তিনি জাতীয় মানবাধিকার কমিশনের (এনএইচআরসি) সভাপতির পদে নিযুক্ত হন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নেপালের প্রধান বিচারপতি
বিষয়শ্রেণী:জন্মের বছর অনুপস্থিত (জীবিত ব্যক্তি)
কারেন তান পুয়ে কিউ

**কারেন তান পুয়ে কিউ** (জন্ম: ১৯৬২) সিঙ্গাপুর সশস্ত্র বাহিনীতে কর্নেল পদে পৌঁছানো প্রথম মহিলা। ২০১৪ সালে তাকে সিঙ্গাপুর উইমেন হল অফ ফেমে অন্তর্ভুক্ত করা হয়েছে। 

তান বিবাহিত এবং তার দুটি ছেলে রয়েছে। তিনি ২০০৭ সালে সেনাবাহিনী থেকে অবসর গ্রহণ করেন এবং এসটি ইলেকট্রনিক্সের জেনারেল ম্যানেজার হন। 

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরি কর্নেল
বিষয়শ্রেণী:মহিলা সৈনিক
বিষয়শ্রেণী:নারী সৈনিক
সিন কেক তং

thumb|upright=1.5|২০১১ সালে একটি মনোনয়ন কেন্দ্রে সিন কেক তং
**সিন কেক তং** (; জুন ১৯৪৪ - ২৭ ফেব্রুয়ারি ২০১৭) একজন সিঙ্গাপুরের বিশিষ্ট রাজনীতিবিদ ছিলেন, যিনি সিঙ্গাপুর পিপলস পার্টি প্রতিষ্ঠা করেছিলেন। 

## তথ্যসূত্র

বিষয়শ্রেণী:১৯৪০-এর দশকে জন্ম
বিষয়শ্রেণী:২০১৭-এ মৃত্যু
বিষয়শ্রেণী:সিঙ্গাপুরীয় রাজনীতিবিদ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:১৯৪৪-এ জন্ম
বিষয়শ্রেণী:রাজনৈতিক দলের প্রতিষ্ঠাতা
ফুন কোক কোয়াং

**ফুন কোক কোয়াং** () একজন সিঙ্গাপুরের সিভিল ইঞ্জিনিয়ার, বর্তমানে সিঙ্গাপুরের ন্যাশনাল ইউনিভার্সিটির একজন বিশিষ্ট অধ্যাপক এবং ভাইস প্রোভোস্ট এবং এর আগে ছিলেন এখানকার প্রোভোস্টের চেয়ার অধ্যাপক। তিনি টেলর অ্যান্ড ফ্রান্সিস জার্নাল *জোরিস্কের* প্রতিষ্ঠাতা প্রধান-সম্পাদক। তিনি আমেরিকান সোসাইটি অফ সিভিল ইঞ্জিনিয়ার্সের ফেলোও রয়েছেন। তিনি এর আগে টঙ্গজি বিশ্ববিদ্যালয়ের কোয়াং-হুয়া অধ্যাপকও ছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরের ইঞ্জিনিয়ার
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চীনা ভাষার লেখা থাকা নিবন্ধ
হেনডং সান

**হেনডং সান** বর্তমানে নানিয়াং টেকনোলজিকাল বিশ্ববিদ্যালয়ের একজন সিঙ্গাপুরের পদার্থবিদ এবং আমেরিকান ফিজিক্যাল সোসাইটির একজন নির্বাচিত ফেলো। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরি পদার্থবিদ
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর পদার্থবিজ্ঞানী
ইমরাম বিন মোহামেদ

**ইমরাম বিন মোহামেদ** (জন্ম ২২ জুন ১৯৪৪) তিনি আগে সিঙ্গাপুর এয়ারলাইন্সের সিনিয়র ম্যানেজার এবং সিঙ্গাপুর এয়ারলাইন্সের চিফ ফ্লাইট ইঞ্জিনিয়ার ছিলেন, সেখানে তিনি ৪২ বছর ধরে কাজ করেছেন। তিনি মুসলিম পেশাদারদের সমিতির প্রাক্তন চেয়ারম্যানও ছিলেন, যার তিনি প্রতিষ্ঠাতা সদস্য ছিলেন।

তিনি সিঙ্গাপুরের ৮ম সংসদের মনোনীত সংসদ সদস্য ছিলেন।  পরে, সিঙ্গাপুরে প্রধানমন্ত্রীর কার্যালয়ের অধীনে তাকে পিস অব জাস্টিস পাবলিক পদ দেওয়া হয়েছিল। তিনি সিঙ্গাপুরের ২০১১ সালের সংসদীয় নির্বাচনে মালয় সম্প্রদায় কমিটিতে দায়িত্ব পালন করেছিলেন, ২০১৫ সালের সংসদীয় নির্বাচনে মালয় সম্প্রদায় কমিটির সভাপতি ছিলেন, এবং আবারও ২০১৭ সালের রাষ্ট্রপতি নির্বাচনে মালয় সম্প্রদায়ের উপ-কমিটির সভাপতি ছিলেন। 

&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2017)">উদ্ধৃতি প্রয়োজন</span>]]* &#x5D;

## তথ্যসূত্র


বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরের মনোনীত সংসদ সদস্য
মালি জাতীয় ফুটবল দল

**মালি জাতীয় ফুটবল দল** () হচ্ছে আন্তর্জাতিক ফুটবলে মালির প্রতিনিধিত্বকারী পুরুষদের জাতীয় দল, যার সকল কার্যক্রম মালির ফুটবলের সর্বোচ্চ নিয়ন্ত্রক সংস্থা মালীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬০ সালের ১৩ই এপ্রিল তারিখে, মালি প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে মালি মধ্য আফ্রিকান প্রজাতন্ত্রকে ৪–৩ গোলের ব্যবধানে পরাজিত করেছিল।

৬০,০০০ ধারণক্ষমতাবিশিষ্ট স্তাদ দু ২৬ মার্সে *লে আইগলে* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মালির রাজধানী বামাকোয় অবস্থিত। বর্তমানে এই দলের ম্যানেজারের দায়িত্ব পালন করছেন মুহাম্মদ মাগাসুবা এবং অধিনায়কের দায়িত্ব পালন করছেন আমিয়েঁর রক্ষণভাগের খেলোয়াড় মোল্লা ওয়াগ।

মালি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মালি এপর্যন্ত ১২ বার অংশগ্রহণ করেছে, যার মধ্যে সেরা সাফল্য হচ্ছে ১৯৭২ আফ্রিকান কাপ অফ নেশন্সের ফাইনালে পৌঁছানো, যেখানে তারা কঙ্গো প্রজাতন্ত্রের কাছে ৩–২ গোলের ব্যবধানে পরাজিত হয়েছে।

সেদু কেইতা, মুহম্মদু সিদিবে, মুহম্মদু দিয়ারা, ফ্রেদেরিক কানুতে এবং মোল্লা ওয়াগের মতো খেলোয়াড়গণ মালির জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৩ সালের জুন মাসে প্রকাশিত র‌্যাঙ্কিংয়ে মালি তাদের ইতিহাসে সর্বপ্রথম সর্বোচ্চ অবস্থান (২৩তম) অর্জন করে এবং ২০০১ সালের অক্টোবর মাসে প্রকাশিত র‌্যাঙ্কিংয়ে তারা ১১৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মালির সর্বোচ্চ অবস্থান হচ্ছে ৪০তম (যা তারা ১৯৭১ সালে অর্জন করেছিল) এবং সর্বনিম্ন অবস্থান হচ্ছে ১২৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন

### শিরোপা
***[[আফ্রিকা কাপ অফ নেশন্স]]**
:*রানার-আপ (১): ১৯৭২
* **[[আফ্রিকান নেশন্স চ্যাম্পিয়নশিপ]]**
:*রানার-আপ (১): ২০১৬

### অন্যান্য
:**[[আমিলকার কাব্রাল কাপ]]**
:***চ্যাম্পিয়ন (৩):** ১৯৮৯, ১৯৯৭, ২০০৭

## তথ্যসূত্র

## বহিঃসংযোগ
*  
* ফিফা-এ মালি জাতীয় ফুটবল দল  
* ক্যাফ-এ মালি জাতীয় ফুটবল দল 

বিষয়শ্রেণী:মালি জাতীয় ফুটবল দল
বিষয়শ্রেণী:আফ্রিকার জাতীয় ফুটবল দল
ইন্দুবালা দেবী

**ইন্দুবালা দেবী ** () (নভেম্বর , ১৮৯৮ – ৩০ নভেম্বর , ১৯৮৪) বাংলার খ্যাতনামা গায়িকা-অভিনেত্রী এবং নজরুলগীতির প্রবাদপ্রতিম শিল্পী ।

## জন্ম ও প্রারম্ভিক জীবন

ইন্দুবালার জন্ম ১৮৯৮ খ্রিস্টাব্দের নভেম্বরে ব্রিটিশ ভারতের অমৃতসরে। পিতা মতিলাল ছিলেন কবি মনমোহন বসুর দ্বিতীয় পুত্র। ইন্দুবালার মা রাজাবালা ট্রাপেজি হিসাবে কাজ করতেন পিতার 'গ্রেট বেঙ্গল সার্কাসে'। তবে ইন্দুবালার জন্মের পর তার মা সার্কাসের কাজ ছেড়ে চলে আসেন কলকাতায় এবং আশ্রয় পান জীবনকৃষ্ণ ঘোষের কাছে এবং সঙ্গীতচর্চা শুরু করেন। মায়ের কাছে ইন্দুবালা গান শেখার পর প্রথমে সঙ্গীত চর্চা শুরু করেন গৌরীশঙ্কর মিশ্রের কাছে। এ ছাড়াও তালিম নেন কালীপ্রসাদ মিশ্র, ইলাহি বক্স এবং কিংবদন্তি সঙ্গীতশিল্পী গওহর জানের কাছে। পরবর্তীকালে তিনি যাঁদের সান্নিধ্য পান তারা হলেন গিরীন চক্রবর্তী, কমল দাশগুপ্ত, সুবল দাশগুপ্ত, জামিরুদ্দিন খান এবং কাজী নজরুল ইসলাম। পরবর্তীকালে ইন্দুবালা হয়ে ওঠেন নজরুলগীতির প্রবাদপ্রতিম শিল্পী।

## সঙ্গীত ও অভিনয় জীবন

আঠারো বছর বয়সে তার প্রথম গানের রেকর্ড - 'ওরে মাঝি তরী হেথায়' এবং 'তুমি এস হে, এস হে'। শোভাবাজার রাজবাড়ি, কালীকৃষ্ণ ঠাকুরের বাড়ি, হরেন শীল ও খেলাত ঘোষের বাড়ির তিনি নিয়মিত গায়িকা ছিলেন। ১৯২৭ খ্রিস্টাব্দে যখন ইন্ডিয়ান ব্রডকাস্টিং সার্ভিস (পরবর্তীতে অল ইন্ডিয়া রেডিও বা আকাশবাণী) যখন সম্প্রচার শুরু করে, দ্বিতীয় দিনের শিল্পী ছিলেন ইন্দুবালা। পরবর্তী পঞ্চাশ বৎসর ধরে তিনি ছিলেন বেতারের নিয়মিত শিল্পী। ১৯৩৬ খ্রিস্টাব্দে মহীশূর রাজদরবারে র সভা-গায়িকা হিসাবেও কাজ করেছেন। প্রায় পাঁচ দশকের বেশি সময় ধরে বাংলার ঘরে ঘরে বাজত ইন্দুবালার গান-

* 'অঞ্জলি লহ মোর সঙ্গীতে'
* 'আজ বাদল ঝরে'
* 'বউ কথা কও'
* 'মোর ঘুম ঘোরে এলে মনোহর'
* 'মোহে পনঘট পর নন্দলাল'

সঙ্গীতের পাশাপাশি নাটক ও সিনেমায় তিনি অভিনয় করেছিলেন। অভিনয় শুরু করেন ১৯২২ খ্রিস্টাব্দে সার্কাসের মেয়েদের নিয়ে তৈরি তার মায়ের 'রামবাগান ফিমেল কালী থিয়েটার' এ। পরে বাংলা মঞ্চের বহু নাটকে তিনি অংশ নিয়েছিলেন। শিশিরকুমার ভাদুড়ীর সঙ্গে প্রথম অভিনয় করেন 'প্রফুল্ল' নাটকে। স্টার থিয়েটারে ' নসীরাম' নাটকে প্রথম দানীবাবুর সঙ্গে অভিনয় করার সুযোগ পান। চলচ্চিত্রে তার প্রথম অভিনয় ১৯৩৩ খ্রিস্টাব্দে 'যমুনা পুলিন' ছায়াছবিতে। এরপর একে একে তিনি ৪৮ টি ছবিতে অভিনয় করেন। উল্লেখযোগ্য ছবিগুলি ছিল -

* 'নলদয়মন্তী'
* 'মীরাবাঈ'
* 'চাঁদসদাগর'
* 'বিল্বমঙ্গল'

বাংলা ও হিন্দি ছাড়াও তিনি তামিল, তেলুগু, উর্দু ওড়িয়া পাঞ্জাবি ছবিতেও অভিনয় করেছেন। ভালো নাচতে পারতেন। ১৯৫৬ খ্রিস্টাব্দে বারবণিতাদের নিয়ে তিনি যে সম্মেলনের প্রয়াস করেছিলেন তার নাম দিয়েছিলেন 'সমাজ উপেক্ষিতা পতিতা নারীদের সম্মেলন'।

## সম্মাননা

১৯৭৫ খ্রিস্টাব্দে ভারত সরকারের সংগীত নাটক অকাদেমি পুরস্কার লাভ করেন। ১৯৭৬ খ্রিস্টাব্দে এইচএমভি গোল্ডেন ডিস্ক এবং আকাশবাণী থেকে পুরস্কার লাভ করেন।

## মৃত্যু

ইন্দুবালা দেবী ১৯৮৪ খ্রিস্টাব্দে ৩০ শে নভেম্বর কলকাতায় প্রয়াত হন।

## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:গায়িকা-অভিনেত্রী
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:অমৃতসরের ব্যক্তি
বিষয়শ্রেণী:ভারতীয় গায়িকা
বিষয়শ্রেণী:কলকাতার ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:কলকাতার সঙ্গীতশিল্পী
রতন লাল চক্রবর্তী

**রতন লাল চক্রবর্তী** (১৯৫১ - ১ ডিসেম্বর ২০২০) ছিলেন একজন বাংলাদেশি গবেষক এবং ইতিহাসবিদ।

## প্রারম্ভিক জীবন
রতন লাল চক্রবর্তী ১৯৫১ সালে তৎকালীন পূর্ব বাংলার পটুয়াখালীতে জন্মগ্রহণ করেন। তার পিতা সুরেশ চন্দ্র চক্রবর্তী পেশায় একজন শিক্ষক ছিলেন।

## কর্মজীবন
রতন লাল চক্রবর্তী ৩৫টির মত গবেষণামূলক গ্রন্থ সম্পাদনা করেন। তার লেখা গ্রন্থের মধ্যে উল্লেখযোগ্য হলো, 'বাংলাদেশের স্বাধীনতা সংগ্রামে ঢাকা বিশ্ববিদ্যালয়', 'দি ব্লাক আগস্ট অব ১৯৭৫', 'রাজরোষ'সহ প্রভৃতি। মৃত্যুর পূর্ব পর্যন্ত তিনি ঢাকা বিশ্ববিদ্যালয়ের শতবর্ষ পূর্তি উপলক্ষে প্রকাশিতব্য 'হিস্ট্রি অব ঢাকা ইউনিভার্সিটি' গ্রন্থের সম্পাদক হিসেবে দায়িত্ব পালন করেন। কর্মজীবনে তিনি ঢাকা বিশ্ববিদ্যালয় এবং জাহাঙ্গীরনগর বিশ্ববিদ্যালয়ের ইতিহাস বিভাগের অধ্যাপক ছিলেন।

## মৃত্যু
রতন লাল চক্রবর্তী ২০২০ সালের ১ ডিসেম্বর কোভিড-১৯-এ আক্রান্ত হয়ে ঢাকার পপুলার মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। এরপূর্বে ৭ নভেম্বর তাকে ডায়াবেটিস ও কিডনিজনিত সমস্যার কারণে হাসপাতালে ভর্তি করা হয়।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:২১শ শতাব্দীর বাংলাদেশী ইতিহাসবিদ
বিষয়শ্রেণী:বাংলাদেশী গবেষক
বিষয়শ্রেণী:পটুয়াখালী জেলার ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক
বিষয়শ্রেণী:২১শ শতাব্দীর বাংলাদেশী পুরুষ লেখক
বিষয়শ্রেণী:বাংলাদেশী পুরুষ অ-কল্পকাহিনী লেখক
বিষয়শ্রেণী:পটুয়াখালী জেলার লেখক
বিষয়শ্রেণী:বরিশাল বিভাগের শিক্ষায়তনিক
ক্রিস ড্রাম

**ক্রিস্টোফার জেমস ড্রাম** (; জন্ম: ১০ জুলাই, ১৯৭৪) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ক্রিস ড্রাম**।

## প্রথম-শ্রেণীর ক্রিকেট
অকল্যান্ডভিত্তিক রসমিনি কলেজে অধ্যয়ন করেছেন তিনি। ১৯৯৬-৯৭ মৌসুম থেকে ২০০১-০২ মৌসুম পর্যন্ত ক্রিস ড্রামের প্রথম-শ্রেণীর খেলোয়াড়ী জীবন চলমান ছিল।

১৯৯৬ থেকে ২০০২ সাল পর্যন্ত ঘরোয়া পর্যায়ে অকল্যান্ড দলের পক্ষে ধারাবাহিক ক্রীড়াশৈলী প্রদর্শন করেছেন। প্রথম-শ্রেণীর ক্রিকেটে প্রতিযোগিতা প্লাঙ্কেট শীল্ডে ১৯৯ উইকেট ও সীমিত ওভারের ফোর্ড ট্রফি প্রতিযোগিতায় ৭৪ উইকেট লাভের মাধ্যমে খেলোয়াড়ী জীবনের সমাপ্তি টানেন।

১৯৯৮ সালে মালয়েশিয়ায় অনুষ্ঠিত কমনওয়েলথ গেমসে নিউজিল্যান্ড দলের অন্যতম সদস্য ছিলেন। ঐ প্রতিযোগিতায় তার দল ব্রোঞ্জপদক লাভ করেছিল।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন ক্রিস ড্রাম। ১৫ মার্চ, ২০০১ তারিখে ক্রাইস্টচার্চে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৩০ মার্চ, ২০০২ তারিখে অকল্যান্ডে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।

১৯৯৮-৯৯ মৌসুমে নিজ দেশে ভারতের বিপক্ষে ওডিআইয়ে প্রথম খেলেন। কিন্তু, সিরিজের তৃতীয় ওডিআইটি বৃষ্টির কারণে পরিত্যক্ত ঘোষিত হয়। জিওফ অ্যালট ও সাইমন ডৌলের আঘাতের কারণে তাকে দলে ফিরিয়ে আনা হয়। তবে, দলে স্থান পাকাপোক্ত করার জন্যে তাকে জিওফ অ্যালট, অ্যান্ড্রু পেন, শেন ও’কনর ও ড্যারিল টাফি’র সাথে বেশ প্রতিদ্বন্দ্বিতায় অবতীর্ণ হতে হয়।

১৪ জানুয়ারি, ১৯৯৯ তারিখে ভারতের বিপক্ষে ওডিআইয়ে অভিষেক ঘটে তার। শচীন তেন্ডুলকরকে বিদেয় করে নিজস্ব প্রথম ওডিআই উইকেটের সন্ধান পান। ১৯৯৯ সালের ক্রিকেট বিশ্বকাপ ও ইংল্যান্ডের বিপক্ষে টেস্ট সিরিজে তাকে সংরক্ষিত খেলোয়াড় হিসেবে দলে রাখা হয়।

## টেস্ট অভিষেক
মার্চ, ২০০১ সালে সফরকারী পাকিস্তানের বিপক্ষে সিরিজের দ্বিতীয় টেস্টে তার অভিষেক পর্ব সম্পন্ন হয়। জেড স্টেডিয়ামে অনুষ্ঠিত ঐ টেস্টে তৃতীয় নিউজিল্যান্ডীয় বোলার হিসেবে প্রথম বলেই উইকেট লাভের কৃতিত্বতা প্রদর্শন করেন। ইজাজ আহমেদকে আউট করেন তিনি।

এপ্রিল, ২০০২ সালে সর্বশেষ টেস্ট খেলায় অংশ নেন। তুলনামূলকভাবে কম বয়সেই ২৮ বছর বয়সে সকল স্তরের ক্রিকেট থেকে অবসর গ্রহণের কথা ঘোষণা করেন তিনি।

## তথ্যসূত্র

## আরও দেখুন
* শেন বন্ড
* রবার্ট অ্যান্ডারসন
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:কমনওয়েলথ গেমসে ব্রোঞ্জপদক বিজয়ী নিউজিল্যান্ডীয়
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
ইন্দিরা হিন্দুজা

**ইন্দিরা হিন্দুজা** ভারতের মুম্বাই ভিত্তিক একজন স্ত্রীরোগবিশারদ, প্রসূূতি বিশেষজ্ঞ এবং বন্ধ্যাত্ব বিশেষজ্ঞ।  তিনি গ্যামেটের ইনট্রাফেলোপিয়ান প্রতিস্থাপন (জিআইএফটি) কৌশলটির পথনির্দেশ করেছিলেন যার ফলশ্রুতিতে ১৯৮৮ সালের ৪ জানুয়ারি ভারতের প্রথম জিআইএফটি শিশুর জন্ম হয়। এর আগে তিনি ১৯৮৬ সালের ৬ আগস্ট কেইএম হাসপাতালে ভারতের দ্বিতীয় টেস্ট টিউব বেবির জন্ম দিয়েছিলেন।  মেনোপোসাল এবং অকাল ডিম্বাশয়ের ব্যর্থতা সমস্যাযুক্ত রোগীদের জন্য একটি ওসাইট অনুদানের কৌশল বিকাশের জন্যও তাকে কৃতিত্ব দেওয়া হয়,১৯৯১ সালের ২৪ শে জানুয়ারিতে এই কৌশলে দেশের প্রথম শিশুটিকে বের করে এনে ছিলেন। 

## শিক্ষা জীবন
তিনি বোম্বাই বিশ্ববিদ্যালয় থেকে 'হিউম্যান ইন ভিট্রো ফার্টিলাইজেশন অ্যান্ড এমব্রায়ো ট্রান্সফার' শীর্ষক থিসিসের জন্য পিএইচডি ডিগ্রি অর্জন করেছেন। তিনি বোম্বের মহিম পশ্চিম, পিডি হিন্দুজা হাসপাতালের সার্বক্ষণিক কর্মরত প্রসূতি বিশেষজ্ঞ এবং স্ত্রীরোগ বিশেষজ্ঞ। 

হিন্দুজা বর্তমানে মুম্বাইয়ের পিডি হিন্দুজা ন্যাশনাল হাসপাতাল অ্যান্ড মেডিকেল রিসার্চ সেন্টারে সম্মানিত প্রসূতি বিশেষজ্ঞ ও স্ত্রীরোগ বিশেষজ্ঞ হিসেবে

রয়েছেন ।

## পুরস্কার

* ইয়ং ইন্ডিয়ান অ্যাওয়ার্ড (১৯৮৭)
* মহারাষ্ট্র রাজ্যের অসাধারণ মহিলা নাগরিক জয়সি পুরস্কার(১৯৮৭)
* মেধাবী মহিলাদের জন্য ভারত নির্মাণ পুরস্কার (১৯৯৪)
* বোম্বায়ের মেয়র দ্বারা আন্তর্জাতিক মহিলা দিবস পুরস্কার (১৯৯৫; ২০০০)
* ফেডারেশন অফ অবিস্টেট্রিকস অ্যান্ড গাইনোকোলজিকাল সোসাইটি অফ ইন্ডিয়া দ্বারা আজীবন সম্মাননা পুরস্কার (১৯৯৯)
* মহারাষ্ট্রের গভর্নর ধনবন্তরী পুরস্কার (২০০০)
* ভারত সরকার পদ্মশ্রী পুরস্কার (২০১১) 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:চিকিৎসায় পদ্মশ্রী প্রাপক
বিষয়শ্রেণী:ভারতীয় নারী স্ত্রীরোগ বিশেষজ্ঞ
বিষয়শ্রেণী:ভারতীয় স্ত্রীরোগ বিশেষজ্ঞ
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:ভারতীয় প্রসূতি বিশেষজ্ঞ
বিষয়শ্রেণী:২০শ শতাব্দীর নারী চিকিৎসক
বিষয়শ্রেণী:১৯৪৬-এ জন্ম
বিষয়শ্রেণী:মহারাষ্ট্রের নারী বিজ্ঞানী
বিষয়শ্রেণী:মুম্বইয়ের চিকিৎসক
বিষয়শ্রেণী:২০শ শতাব্দীর ভারতীয় নারী চিকিৎসক
আবদুল হাননান খান

**আবদুল হাননান খান** (১১ নভেম্বর ১৯৪২ - ২৯ নভেম্বর ২০২০) ছিলেন বাংলাদেশ পুলিশের একজন অবসরপ্রাপ্ত কর্মকর্তা যিনি আন্তর্জাতিক অপরাধ ট্রাইব্যুনালের প্রধান তদন্ত কর্মকর্তা হিসেবে দায়িত্ব পালন করেন। এছাড়াও তিনি শেখ মুজিবুর রহমান হত্যা মামলার প্রধান তদন্ত তদারকি কর্মকর্তা এবং জেল হত্যা মামলা ও ১৯৭১ বাংলাদেশী বুদ্ধিজীবী হত্যা মামলার তদারকি কর্মকর্তা হিসেবে দায়িত্ব পালন করেন।

## প্রারম্ভিক জীবন
আবদুল হাননান খান নেত্রকোণার পূর্বধলা খলিশাউর খান পাড়ায় জন্মগ্রহণ করেন। তিনি ঢাকা বিশ্ববিদ্যালয়ের ইংরেজি বিভাগ থেকে এমএ এবং এলএলবি ডিগ্রি লাভ করেন। ঢাকা বিশ্ববিদ্যালয়ে ছাত্রাবস্থায় তিনি ১৯৬৪ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) নির্বাচনে সদস্য নির্বাচিত হয়েছিলেন। এরপূর্বে তিনি কিশোরগঞ্জ মহকুমার ছাত্র সংগ্রাম কমিটির সভাপতির দায়িত্ব পালন করেন।

## কর্মজীবন
আবদুল হাননান ১৯৬৫ সালে শিক্ষকতা পেশায় যোগদান করে বিভিন্ন সময় ব্রাহ্মণবাড়িয়া সরকারি কলেজ, মৌলভীবাজার সরকারি কলেজ, নাসিরাবাদ কলেজ ও সরকারি আশেক মাহমুদ কলেজে শিক্ষকতা করেন। ১৯৭১ সালে বাংলাদেশের স্বাধীনতা যুদ্ধের সময় তিনি ১১ নাম্বার সেক্টরের অধীনে ঢালু সাব সেক্টরে যুদ্ধে অংশ নেন। বাংলাদেশ স্বাধীনতা লাভের পর ১৯৭৩ সালে বাংলাদেশ পুলিশে সহকারী পুলিশ সুপার হিসেবে যোগদান করেন।

পুলিশে কর্মরত থাকাবস্থায় ১৯৯৬ সালে শেখ মুজিবুর রহমান হত্যা মামলার তদন্ত তদারক কর্মকর্তা হিসেবে নিয়োগ পান। তিনি জেল হত্যা মামলা ও ১৯৭১ বাংলাদেশী বুদ্ধিজীবী হত্যা মামলার তদারকি কর্মকর্তা হিসেবেও দায়িত্ব পালন করেন। আবদুল হাননান ২০০০ সালে পুলিশের ঢাকা রেঞ্জের অতিরিক্ত ডেপুটি ইন্সপেক্টর জেনারেল (ডিআইজি) হিসেবে অবসর গ্রহণ করেন। ২০১১ সালের ১২ জানুয়ারি তাকে বাংলাদেশ সরকার তাকে পুলিশ মহাপরিদর্শক (আইজিপি) মর্যাদায় আন্তর্জাতিক অপরাধ ট্রাইব্যুনালের তদন্ত সংস্থার সমন্বয়ক হিসেবে নিয়োগ প্রদান করে।

## মৃত্যু
আবদুল হাননান ২০২০ সালের ২৯ নভেম্বর কোভিড-১৯-এ আক্রান্ত হয়ে সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। এরপূর্বে মস্তিষ্কের রক্তক্ষরণের জন্য ২৬ নভেম্বর তাকে হাসপাতালে ভর্তি করা হয়।

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:বাংলাদেশী পুলিশ কর্মকর্তা
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:নেত্রকোণা জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নাসিরাবাদ কলেজের শিক্ষক
বিষয়শ্রেণী:ব্রাহ্মণবাড়িয়া সরকারি কলেজের শিক্ষক
বিষয়শ্রেণী:মৌলভীবাজার সরকারি কলেজের শিক্ষক
বিষয়শ্রেণী:সরকারি আশেক মাহমুদ কলেজের শিক্ষক
বিষয়শ্রেণী:করোনেশন কৃষ্ণপ্রসাদ উচ্চ বিদ্যালয়ের প্রাক্তন শিক্ষার্থী
মদন থানা

**মদন থানা** বাংলাদেশের নেত্রকোণা জেলার অন্তর্গত মদন উপজেলার একটি থানা।

## প্রতিষ্ঠাকাল
১৯১৭ সালের ৩১ ডিসেম্বর মদন থানা প্রতিষ্ঠিত হয়।

## প্রশাসনিক এলাকাসমূহ
মদন উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম মদন থানার আওতাধীন।

;পৌরসভা:
* মদন

;ইউনিয়নসমূহ:
* ১নং কাইটাইল
* ২নং চানগাঁও
* ৩নং মদন
* ৪নং গোবিন্দশ্রী
* ৫নং মাঘান
* ৬নং তিয়শ্রী
* ৭নং নায়েকপুর
* ৮নং ফতেপুর

## আরও দেখুন
* মদন উপজেলা
* নেত্রকোণা জেলা

## তথ্যসূত্র

## বহিঃসংযোগ

বিষয়শ্রেণী:নেত্রকোণা জেলার থানা
বিষয়শ্রেণী:মদন উপজেলা
ফক্স স্পোর্টস

**ফক্স স্পোর্টস** (ফক্স স্পোর্টস মিডিয়া গ্রুপ নামেও অভিহিত) ফক্স কর্পোরেশনের আওতাধীন ক্রীড়া সম্প্রচার বিভাগ। ফক্স স্পোর্টস ওয়ান, ফক্স স্পোর্টস টু এবং ফক্স স্পোর্টস মিডিয়া নেটওয়ার্ক এর অন্তর্ভুক্ত। 

১৯৯৪ সালে ফক্স কর্পোরেশন ন্যাশনাল ফুটবল লিগ- এর প্রচারণার অনুমোদন পাওয়ার পর এ বিভাগটি সৃষ্টি করা হয়। পরবর্তী বছরগুলোতে ফক্স স্পোর্টস ন্যাশনাল হকি লিগ (১৯৯৪-১৯৯৯), মেজর লিগ বেসবল (১৯৯৬-বর্তমান), নাসকার (২০০১-বর্তমান), বোল চ্যাম্পিয়নশিপ সিরিজ (২০০৭-২০১০), মেজর লিগ সকার(২০০৩-২০১১, ২০১৫-বর্তমান), ইউএস ওপেন গলফ টুর্নামেন্ট (২০১৫-২০১৯), ন্যাশনাল হট রড অ্যাসোসিয়েশন (২০১৬-বর্তমান) ও ডব্লিউডব্লিউই (২০১৯-বর্তমান)।

২০১৭ সালের ১৪ ডিসেম্বর ওয়াল্ট ডিজনি কোম্পানি টুয়েন্টিফার্স্ট সেঞ্চুরি ফক্স ৫২.৪ বিলিয়ন ডলার ব্যয়ে কিনে নেওয়ার সিদ্ধান্তের ঘোষণা প্রদান করে। ফক্স স্পোর্টস নেটওয়ার্ক তখন এর অন্তর্ভুক্ত ছিল। পরবর্তীতে ডিজনি এর স্বত্ব সিনক্লেয়ার ব্রডকাস্ট, এফএক্স নেটওয়ার্কস গ্রুপ ও এফএক্স ইন্টারন্যাশনালের কাছে বিক্রি করে দেয়।

## ইতিহাস

### প্রতিষ্ঠা

১৯৮৬ সালের অক্টোবরে ফক্স ব্রডকাস্টিং কোম্পানি প্রতিষ্ঠিত হয়। প্রতিষ্ঠানটির উচ্চপদস্থ কর্মকর্তারা লক্ষ্য করেন, ব্রিটিশ স্যাটেলাইট প্রতিষ্ঠান বিএসকেওয়াইবির বিকাশে ক্রীড়া সম্প্রচার উল্লেখযোগ্য ভূমিকা রেখেছে। তাই তারাও যদি ক্রীড়া সম্প্রচার আরম্ভ করেন, তাহলে সাফল্য লাভে ফক্সের বিলম্ব হবে না। ১৯৮৭ সালে এবিসি ন্যাশনাল ফুটবল লিগ (এনএফএল)-এর সাথে চুক্তি নবায়নে অস্বীকৃতি জানালে ফক্স এনএফএল কর্তৃপক্ষকে প্রতি ম্যাচে খেলা সম্প্রচারের অনুমতি বাবদ ১৩ মিলিয়ন ডলার দানের প্রতিশ্রুতি দেয়। কিন্তু ফক্স তখনো নিজেকে শীর্ষস্থানীয় টিভি নেটওয়ার্ক হিসেবে গড়ে তুলতে পারেনি। তাই এবিসির সঙ্গেই এনএফএল কর্তৃপক্ষ আলোচনা চালিয়ে যায়। আলোচনার ক্রমাবর্তে একসময় দুপক্ষের মধ্যে সমঝোতা হয় ও ফক্স ম্যাচ সম্প্রচার করতে শুরু করে।

ছয় বছর পর ন্যাশনাল ফুটবল কনফারেন্স,  আমেরিকান ফুটবল কনফারেন্স,রবি ও সোমবারের গুরুত্বপূর্ণ ম্যাচ সম্প্রচারের অনুমতি লাভ নিয়ে দর কষাকষি শুরু হয়। ফক্স তখন ১.৫৮ বিলিয়ন ডলার দানের প্রতিশ্রুতি দেয়। ১৯৯৩ সালের ১৭ ডিসেম্বর এনএফএল ফক্সের প্রস্তাবে সম্মত হয়ে চার বছর মেয়াদি চুক্তি স্বাক্ষর করে। ১৯৯৪ সাল থেকে এ চুক্তিটি কার্যকর হয়।   ১৯৯৭ এর সুপার বোল সম্প্রচারের অনুমোদনও ফক্স এরূপে বাগিয়ে নেয়।  ১৯৭৫ সালের পর প্রথমবারের মতো সিবিএস ফুটবল খেলা সম্প্রচারের অনুমতি হারায়।

ধারাভাষ্যকার প্যাট সামেরাল, জন ম্যাডডেন, ডিক স্টকটন,  জেমস ব্রাউন ও টেরি ব্র্যাডশো-র পাশাপাশি সিবিএস স্পোর্টসের অনেক কর্মকর্তাকে নিজেদের চ্যানেলে যোগ দিতে ফক্স অনায়াসেই প্রলুব্ধ করে।

## তথ্যসূত্র

## বহিঃসংযোগ

* 

বিষয়শ্রেণী:১৯৯৪-এ প্রতিষ্ঠিত মার্কিন কোম্পানি
বিষয়শ্রেণী:ফক্স স্পোর্টস
বিষয়শ্রেণী:মার্কিন যুক্তরাষ্ট্রের ক্রীড়া টেলিভিশন
বিষয়শ্রেণী:লস অ্যাঞ্জেলেস ভিত্তিক কোম্পানি